**Konkursi Aasta tehasemaja 2017 tingimused**

1. Konkursi korraldamine
	1. Konkursi Aasta tehasemaja 2017 korraldab Eesti Puitmajaliit koostöös Eesti puitmajaklastriga.
2. Võistlustööde esitamine
	1. Konkursile võib esitada Eestis tehases toodetud puitmaju, mis on valminud ja kliendi poolt vastu võetud perioodil 2014-2017 ning mis vastavad järgmistele tingimustele:
		1. hoone põhikonstruktsioon peab olema valmistatud puidust ning toodetud Eestis paiknevas tehases;
		2. hoone välise visuaalse poole kujundamise ja valmistamise üle peab olema kontroll põhikonstruktsiooni valmistanud Eesti ettevõttel.
	2. Konkursile esitatavad objektid võivad paikneda väljaspool Eestit.
	3. Igal ettevõttel on lubatud esitada konkursile kuni 2 hoonet.
	4. Konkursile ei ole lubatud esitada eelmistel aastatel Aasta Tehasemaja konkursile esitatud ehitisi.
	5. Konkursi osalustasu on 50 eurot esitatava võistlustöö kohta, mille tasub võistlustöö esitanud ettevõte.
	6. Võistlustööde esitamise tähtaeg on **12.03.2017**.
	7. Võistlustöö kohta tuleb igal ettevõtjal esitada korraldajale alljärgnev info:
		1. täidetud avaldus, kus on toodud info hoone ehituse algus- ja lõpuaja, hoone suuruse, kasutusotstarbe, teostajate (arhitekt, inseneritööd, tootja, ehitaja) kohta, põhikonstruktsioonide ja tehniliste süsteemide kirjeldus, konstruktsioonide detailne kirjeldus (võib esitada ka joonisel), info hoone energiasäästlikkuse kohta (neto või lõplik küttenergiakulu ning energia kogukulu (m2 kohta)), ning muud hoone märkimisväärsed eripärad nende olemasolul (näiteks efektiivsem müraisolatsioon, kõrgem tulepüsivus, keerulisemad tehnilised süsteemid, haruldasemad viimistlus- või konstruktsioonimaterjalid jms).
		2. hoone põhiplaan, lõige ja asendiplaan (asendiplaani puudumisel info/joonis hoone paiknemisest ilmakaarte suhtes);
		3. kvaliteetsed fotod hoonest (resolutsiooni vähemalt 300dpi) alljärgnevalt:
			1. hoone välisvaated – 4 fotot pildistatuna hoone neljast küljest otsevaates (kui hoone asukohast tingituna on see võimalik);
			2. hoone välisvaated – 2 perspektiivvaadet või vaated muul moel, mis kirjeldab adekvaatselt hoone välisilmet;
			3. hoone sisevaated – maksimaalselt 6 pilti hoone olulisematest ruumidest ja/või detailidest;
			4. võimalusel esitada fotod hoone märkimisväärsete arhitektuursete detailide kohta (kuni 6 fotot).
3. Hindamiskriteeriumid
	1. Konkursile esitatud töid hindab vähemalt viieliikmeline žürii, kuhu kuuluvad:
		1. vähemalt kaks tunnustatud arhitekti;
		2. vähemalt kaks tunnustatud ehitusinseneri;
		3. ajakirjanduse esindajad.
	2. Konkursile kvalifitseeruvad punktis 2 toodud nõuetele vastavalt esitatud tööd:
		1. kui esitatud võistlustöö ei vasta punktides 2.1.-2.6. toodud tingimustele, diskvalifitseerib konkursi korraldaja esitatud võistlustöö;
		2. kui võistlustöö on esitatud punktis 2.7 toodud nõuetele mittevastavalt, on žüriil õigus võistlustöö diskvalifitseerida, kui žürii hinnangul ei ole esitatud ehitise hindamiseks piisavalt infot.
	3. Konkursile kvalifitseerunud töid hinnatakse 10-palli skaalal kaalutud keskmise hindega järgnevate kriteeriumite lõikes:
		1. Arhitektitöö (40%)
			1. arhitektuurse välis- ja siselahenduse originaalsus – 20% koguhindest (hinnatakse hoone välis- ja sisearhitektuurilist lahendust ja nende kooskõla, sobivust ümbritsevasse keskkonda, selle originaalsust ja omanäolisust);
			2. funktsionaalsus ja kasutajasõbralikkus – 15% koguhindest (hinnatakse hoone funktsionaalsust, ruumiplaneeringu läbimõeldust, mugavust ja kasutajasõbralikkust hoone sihtotstarbest lähtuvalt);
			3. materjalide kasutamine (uudsus ja kaasaegsus) – 5% koguhindest (hinnatakse uudsete ja kaasaegsete materjalide kasutamist nii hoone välis- kui sisearhitektuuris);
		2. Inseneritöö (60%)
			1. konstruktiivsed lahendused ja nende originaalsus – 10% koguhindest (hinnatakse hoone ehitustehnilist kvaliteeti, konstruktiivsete lahenduste teostust ja selle eristumist samalaadsetest ehitistest);
			2. tehnilised lahendused ja nende originaalsus (VKV, elekter) – 25% koguhindest (hinnatakse hoone tehniliste lahenduste kaasaegsust ja läbimõeldust);
			3. energiasäästlikkus – 25% koguhindest (hinnatakse hoone suhtelist energiasäästlikkust (sh neto või lõplikku kütteenergia vajadust ning aastast hoone energia kogukulu) võrrelduna samaliigilise tüüpilise keskmise hoonega (näit. energiasäästlik palkmaja vs tüüpiline palkmaja; energiasäästlik karkassmaja vs tüüpiline karkassmaja);
	4. Žüriil on õigus sobiva kandidaadi puudumisel jätta võidutöö nimetamata ja esikoha preemia välja andmata.
4. Konkursi tulemused
	1. Žürii hindab vastavalt punktis 3 toodule kõiki kvalifitseerunud võistlustöid.

 Žürii valib välja konkursi üldvõitja ning parima käsitööpalkmaja, masintoodetud palkmaja, puitkarkassmaja ning aiamaja kategooria võitja. Üldvõitja on kõigist võistlustöödest suurima punktisumma saanud töö ning kategooria võitja on suurima punktisumma saavutanud antud kategoorias hinnatud töö. Žüriil on õigus anda välja täiendavaid eriauhindu. Žürii ülesanne on välja tuua äramärgitud hoonete märkimistväärivad küljed.

* 1. Konkursi võitjad avalikustatakse korraldaja kodulehel.
	2. Esitatud võistlustöödest kujundatakse ühtse mudeli alusel elektrooniline kataloog, mida presenteeritakse aasta jooksul korraldaja kodulehel ning mis tulevikus ka trükitakse.
	3. Võidutöö auhindadeks on:
		1. väärispuidust autahvlid aasta tehasemaja tootnud ettevõttele ja võidutöö omanikule;
		2. 640 euro väärtuses reklaami konkursi üldvõitjale Eesti Puitmajaliidu kodulehel 12-kuu jooksul.
1. Aasta tehasemaja 2017 võitjate ning eriauhindade saavutajate vahel läheb jagamisele erinevaid tooteid sisaldav auhinnafond, mille paneb välja Eesti Puitmajaliit koostöös oma partneritega.
2. Konkursi korraldajal on õigus kasutada konkursile esitatud materjale konkursi tulemuste tutvustamiseks ning esitlusmaterjalide koostamisel viidates objekti tootnud ettevõttele.

Täiendav informatsioon:

Lauri Kivil

Lauri@puitmajaliit.ee

+372 5860 9970